Լիլիա Պուստովիտ

Լիլիա Պուստովիտ (), ուկրաինացի դիզայներ, POUSTOVIT ապրանքանիշի ստեղծող, Ուկրաինայի նորաձևության սինդիկատի տնօրեն։

Կարիերա

Աշխատանքի սկիզբ 
Լիլիա Պուստովիտը ծնվել է 1968 թվականի դեկտեմբերի 9-ին Վիննիցայում՝ տեխնիկումի ուսուցիչների ընտանիքում։ Հայրը, որը պրոֆեսիոնալ սպորտսմեն է, և մայրը՝ գերմաներեն լեզվի և գրականության ուսուցչուհին ջանացել են աղջկան բազմակողմանի դաստիարակություն տալ։

1985 թվականին ընդունվել է Կիևի թեթև արդյունաբերության տեխնոլոգիական ինստիտուտ՝ կարի արտադրության ֆակուլտետ, որն ավարտելուց հետո աշխատել է Մոլդովայի կարի արտադրամասում որպես գլխավոր նկարիչ։

90-ական թվականների սկզբին Լիլիան վերադարձել է Կիև, որտեղ աշխատել է ուկրաինական «Էկստա» ներաձևության կենտրոնում, ստեղծել է իր առաջին հավաքածուն։

1994 թվականին իր հեղինակային հավաքածուն է ցուցադրել Թուլուզի «Easter Wind» ցուցահանդեսում։

1994 թվականին ստաժավորում է անցել  Փարիզում՝ L’Universite de l’Art Moderne-ում։

1996 թվականին «InVogue» միջազգային փառատոնում, որը անցկացվում էր Լիտվայում՝ Վիլնյուսում ստացել է «Ոսկե կոճակ» գրան պրին։

1996 թվականին Դանիել Էշտերը՝ «InVogue» ժյուրիի նախագահը, Լիլիային հրավիրել է Փարիզ իր Daniel Hechter նորաձևության տանը որպես կանացի pret-a-porter հավաքածուի դիզայներ աշխատելու։

1996 թվականին Փարիզում մասնակցել է «Salon du Prêt à Porter Féminin»-ին։

Սեփական ապրանքանիշի ստեղծում 
1997 թվականին Լիլիան վերադարձել է Ուկրաինա սեփական ապրանքանիշը ստեղծելու համար, որը փոխելու էր կարծիքը ուկրաինական նորաձևության վերաբերյալ։

1998 թվականին ստեղծվել է «POUSTOVIT» ապրանքանիշը՝ «Nota Bene» գործվածքներ ներմուծող ընկերության հետ համագործակցությամբ։ Այդ թվականից սկսած՝ Պուստովիտի հավաքածուները ամեն սեզոն ցուցադրվում են Ukrainian Fashion Week-ում և Mercedes Benz Fashion Week Russia-ում։

2004 թվականին Լիլիա Պուստովիտը դարձել է Ուկրաինայի նորաձևության սինդիկատի տնօրեն։

2006 թվականից Պուստովիտը գլխավորում է Նորաձևության խորհրդի փորձագիտական կոմիտեն։

2008 թվականին POUSTOVIT ապրանքանիշը դարձել է WHITE միջազգային ցուցադրության մասնակից։

2008-2009 թվականներին ATELIER  ծրագրի շրջանակներում David Foley հետ համագործակցությամբ Լիլիա Պուստովիտը երկու անգամ իր հավաքածուներն է ցուցադրել London Fashion Week-ում, որտեղ առաջին շարքում նստած էին Կարլա Սոցանին (10 Corso Como), Արման Հադիդան (L’Eclaireur), նաև Ադրիան Ժաֆեն (Comme des Garçons)։

Այս հավաքածուից հետո POUSTOVIT for Atelier 1 հավաքածուները վաճառվել են աշխարհի ամենահայտնի կոնցեպտ սթորներում՝ Dover Street Market (Լոնդոն և Տոկիո), 10 Corso Como (Սեուլ) և L’Eclaireur (Փարիզ)։

2010 թվականին Լիլիան ստեղծել է երիտասարդական բազային հագուստի երկրորդ գիծը՝ L.P. by POUSTOVIT-ը, որը 2011-2012 թվականներին ներկայացվել է մուլտիբրենդային Spiga 2 Dolce&Gabbana (Միլան) խանութում։

2011-2013 թվականներին դիզայները համագործակցում է Braska ապրանքանիշի հետ, որի համար ստեղծում է կոշիկների և աքսեսուարների հավաքածու ։

2011 թվականին Լիլիան մշակել է Nokia Belle սմարտֆոնների արտաքին տեսքը, որը վաճառքի է հանվել 2012 թվականին։

2014 թվականին Պուստովիտը երդմնակալության զգեստ է մշակել առաջին տիկին Պետրո Պորոշենկոյի համար։

POUSTOVIT ապրանքանիշ 
POUSTOVIT ապրանքանիշը 1998 թվականից մեծ ճանաչում ունի արևելյան Եվրոպայի և ԱՊՀ-ի շուկաներում և կայուն ներկայացված է ԱՊՀ-ի լավագույն խանութներում, ինչպիսիք են Helen Marlen Group-ը (Ուկրաինա), ԳՈՒՄ (BOSCO Մոսկվա), Le Form (Մոսկվա) և ուրիշներ։

Արձագանքներ 

 Godfrey Deeny, Fashion Wire Daily:

«POUSTOVIT-ի ստեղծագործության մեջ հստակ երևում է իր երկրի էթնիկ ավանդույթների ոգեշնչումը։ Սակայն նա բավականին խելացի դիզայներ է, որպեսզի օգտագործի նվազագույն ավանդույթներ ժամանակակից ուրվականների և տրամադրությունների ստեղծման համար․․․»։

 Anna Orsini (Head of London Fashion Week International Office at British Council):

«Դուր եկավ POUSTOVIT-ը իր ձևերի պարզությամբ և գույների բազմազանությամբ... դիզայները ցուցադրում է կանացիություն. շատ զարդեր, հարթ կոշիկներ՝ առանց կրունկների…»։

 Nathalie Dolivo, ELLE France:

«Ինձ շատ դուր եկան Լիլի Պուստովիտի պրինտներով աշխատանքները։ Ռոմանտիկ կերպարներ, ազատ կտրվածք․ կանացի զգեստներն ընդգծում են ուժեղ բնավորությունը…»։

Մրցանակներ 

 Գրան պրի «Ոսկե կոճակ»՝ In Vogue փառատոն (Վիլնյուս՝ Լիտվա)՝ 1996 թվական։
 ELLE Style Awards «Տարվա դիզայներ» անվանակարգում՝ մրցանակի հնգակի դափնեկիր։
 BEST Fashion AWARD՝ «Կանացի հագուստի լավագույն դիզայներ» և «Ուկրաինայի նորաձևության զարգացման գործում ունեցած ավանդի համար» անվանակարգում՝ 2010 թվական։
 ԱՊՀ երկրիների լավագույն դիզայներ՝ ըստ ամերիկյան ոճի և գեղեցկության մասին Refinery29-2013 ինտերնետ պորտալի։

Ծանոթագրություններ

Արտաքին հղումներ 

 Official web-site POUSTOVIT

Դիզայներներ
Նորաձևության դիզայներներ